**Spune apă!...**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Curge apa peste mine

Spală lacrimi și suspine.

Spune apă! Spune tu!

Poți să-mi speli și sufletu'?

Să iei printre picături

Dureroasele amintiri.

Să-mi lași ca pe un răsfăț

Doar mirosul de acaț

Și parfumul de la flori

Să-mi aducă dulci fiori.

Să presari un praf de vise

Peste dorurile stinse

Boabele de rouă-n zori

Să deschidă drumuri noi

La prânz razele de soare

Să-ncălzească vechi izvoare

Să curgă în prag de seară

Prin buzele de fecioară

Aripilor cele frânte

Să le-nhami car de cuvinte

Pus ușor pe două roți...

Spune-mi apă! Spune! Poți?